Важныя крокі былі зроблены і для развіцця студэнцкага спорту, папулярызацыі спорту сярод навучэцкай моладзі. Адбыўся агульны сход Беларускай асацыяцыі студэнцкага спорту, яе ўзначаліў новы малады і актыўны лідар Аляксандр Багдановіч. Распрацавана і зацверджана праграма развіцця студэнцкага спорту, вядзецца актыўнае супрацоўніцтва з федэрацыямі розных відаў спорту, робіцца ўсё для таго, каб развіваўся масавы спорт і каб падтрымліваць таленавітых студэнтаў, якія могуць паказваць высокія дасягненні.